CELEX: 32009D0365
Language: et
Date: 2009-04-28 00:00:00
Title: 2009/365/EÜ: Komisjoni otsus, 28. aprill 2009 , millega lubatakse Euroopa Parlamendi ja nõukogu määruse (EÜ) nr 258/97 alusel viia toidu uuendkoostisosana turule Blakeslea trispora lükopeen (teatavaks tehtud numbri K(2009) 3039 all)

5.5.2009   
            
            
               ET
            
            
               Euroopa Liidu Teataja
            
            
               L 111/31
            
         
      KOMISJONI OTSUS,
   28. aprill 2009,
   millega lubatakse Euroopa Parlamendi ja nõukogu määruse (EÜ) nr 258/97 alusel viia toidu uuendkoostisosana turule Blakeslea trispora lükopeen
   (teatavaks tehtud numbri K(2009) 3039 all)
   (Ainult hispaaniakeelne tekst on autentne)
   (2009/365/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing Vitatene esitas 30. augustil 2007 Ühendkuningriigi pädevatele asutustele taotluse Blakeslea trispora lükopeeni turuleviimiseks toidu uuendkoostisosana; Ühendkuningriigi pädev toiduhindamisasutus esitas 17. oktoobril 2007 esmase hindamisaruande. Selles aruandes jõuti järeldusele, et lükopeeni käsitlevaid muid menetluses olevaid taotlusi silmas pidades on vaja teha täiendav hindamine selle tagamiseks, et toidu uuendkoostisosana kasutamiseks antaks eri lükopeenide jaoks load samadel tingimustel.
            
         
               (2)
            
            
               Komisjon edastas esialgse hindamisaruande kõigile liikmesriikidele 11. veebruaril 2008.
            
         
               (3)
            
            
               2008. aastal konsulteeriti Euroopa Toiduohutusametiga (EFSA), kes esitas oma arvamuse 4. detsembril 2008.
            
         
               (4)
            
            
               Kõnealuses arvamuses jõudis EFSA järeldusele, et kuna lükopeen võib oksüdeeruda, tuleb see müügiks esitada lükopeeni suspensioonina toiduks kasutatavates õlides või otsepressitava või vees dispergeeritava pulbrina. Tuleb tagada piisav kaitse oksüdatsiooni eest.
            
         
               (5)
            
            
               Samuti leidis EFSA, et kuigi lükopeeni tarbimine jääb tavakasutaja puhul allapoole lubatavast päevasest annusest, võib juhtuda, et mõni lükopeeni kasutaja tarbib seda lubatust rohkem. Seepärast on samuti asjakohane koguda andmeid lükopeeni tarbimise kohta mitme aasta jooksul pärast loa andmist, et selle loa läbivaatamise puhul saaks arvesse võtta hilisemaid andmeid lükopeeni ja selle tarbimise ohutuse kohta. Erilist tähelepanu tuleks pöörata andmete kogumisele lükopeeni sisalduse kohta hommikuhelvestes. Kõnealust, käesoleva otsuse kohast nõuet kohaldatakse toidu uuendkoostisosana kasutatava lükopeeni suhtes, kuid mitte toiduvärvina kasutatava lükopeeni suhtes, mis kuulub nõukogu 21. detsembri 1988 direktiivi 89/107/EMÜ (toiduainetes lubatud lisaaineid käsitlevate liikmesriikide õigusaktide ühtlustamise kohta) (2) reguleerimisalasse.
            
         
               (6)
            
            
               Teadusliku hindamise alusel on kindlaks tehtud, et Blakeslea trispora lükopeen vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (7)
            
            
               Äriühinguga Vitatene on kokku lepitud, et komisjoni otsus 2006/721/EÜ (3) tühistatakse.
            
         
               (8)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   I lisas kirjeldatud Blakeslea trispora lükopeeni (edaspidi „toode”) tohib viia ühenduse turule toidu uuendkoostisosana ja kasutada II lisas loetletud toiduainetes.
   Artikkel 2
   Nimetus, mis kantakse käesoleva otsusega lubatud toidu uuendkoostisosa sisaldava toiduaine märgisele, on „lükopeen”.
   Artikkel 3
   Äriühing Vitatene kehtestab toote turustamise järelevalvekava. Kõnealuse kavaga hõlmatakse III lisas täpsustatud teave toiduainetes kasutatava lükopeeni koguste kohta.
   Kogutud teave tehakse komisjonile ja liikmesriikidele kättesaadavaks. Uut teavet ja EFSA aruannet silmas pidades vaadatakse toiduainete koostisosana lükopeeni kasutamise tingimused uuesti läbi hiljemalt 2014. aastal.
   Artikkel 4
   Otsus 2006/721/EÜ tühistatakse.
   Artikkel 5
   Käesolev otsus on adresseeritud äriühingule Vitatene S.A.U. Avda. Antibióticos 59–61, E-24009 León, Hispaania.
   
      Brüssel, 28. aprill 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 43, 14.2.1997, lk 1.
   
      (2)  EÜT L 40, 11.2.1989, lk 27.
   
      (3)  ELT L 296, 26.10.2006, lk 13.
   
      I LISA
      
         
            Blakeslea trispora lükopeeni tehnilised nõuded
      
      KIRJELDUS
      Puhastatud Blakeslea trispora lükopeen sisaldab vähemalt 95 % lükopeeni ja kuni 5 % muid karotenoide. See on kaubanduslikult kättesaadav sobivale täidisainele lisatud pulbrina või õlidispersioonina. Värvus on tumepunane või punakas-violetne. Tuleb tagada kaitse oksüdatsiooni eest.
      ISELOOMUSTUS
      
                  Keemiline nimetus
               
               
                  :
               
               
                  lükopeen
               
            
                  CASi number
               
               
                  :
               
               
                  502–65-8 (kõik-trans-lükopeen)
               
            
                  Keemiline valem
               
               
                  :
               
               
                  C40H56
                  
               
            
                  Struktuurivalem
               
               
                  :
               
               
                  
                     
               
            
                  Valemijärgne molekulmass
               
               
                  :
               
               
                  536,85
               
            
   
      II LISA
      
         Nende toideainete loetelu, millele võib lisada Blakeslea trispora lükopeeni
      
      
                  Toidukategooria
               
               
                  Lükopeeni suurim lubatud sisaldus
               
            
                  Puuvilja- või köögiviljamahlal põhinevad joogid (sealhulgas kontsentraadid)
               
               
                  2,5 mg/100 g
               
            
                  Joogid, mis on ette nähtud eelkõige sportlastele intensiivsest lihaste tööst tingitud energiakao korvamiseks
               
               
                  2,5 mg/100 g
               
            
                  Kehakaalu vähendamiseks ettenähtud madala energiasisaldusega dieetides kasutatavad toidud
               
               
                  8 mg söögikorra asendaja kohta
               
            
                  Hommikuhelbed
               
               
                  5 mg/100 g
               
            
                  Rasvad ja kastmed
               
               
                  10 mg/100 g
               
            
                  Muud supid kui tomatisupid
               
               
                  1 mg/100 g
               
            
                  Leib (sealhulgas näkileib)
               
               
                  3 mg/100 g
               
            
                  Meditsiinilise eriotstarbega dieettoidud
               
               
                  Kooskõlas konkreetsete toitumisnõuetega
               
            
                  Toidulisandid
               
               
                  15 mg päevadoosi kohta vastavalt tootja soovitusele
               
            
   
      III LISA
      
         
            Blakeslea trispora lükopeeni järelevalve pärast selle turuleviimist
      
      KOGUTAV TEAVE
      
         Blakeslea trispora lükopeeni kogused, mis äriühing Vitatene on üle andnud oma tarbijatele Euroopa Liidu turule viimiseks ette nähtud valmistoiduainete tootmise eesmärgil.
      Andmebaasiotsingute tulemused Blakeslea trispora lükopeeni lisandiga toiduainete kasutuselevõtmise kohta, samuti teatatakse kasutuselevõetud toiduaine lükopeenisisaldus ja portsjoni suurus igas liikmesriigis.
      TEABE ESITAMINE
      Eespool kirjeldatud teave esitatakse igal aastal Euroopa Komisjonile aastate 2009–2012 kohta. Esimene kord esitatakse teave 31. oktoobril 2010 aruandeperioodi 1. juulist 2009 – 30. juunini 2010 kohta ja seejärel kahel järgmisel aastal samasuguste aastaste aruandeperioodide kohta.
      TÄIENDAV TEAVE
      Äriühing Vitatene peaks esitama sama teabe toiduvärvina kasutatava lükopeeni tarbitud koguste kohta, kui see on asjakohane ja kui selline teave on äriühingule kättesaadav.
      Kui see on võimalik, esitab äriühing Vitatene uue teadusliku teabe, et lükopeeni ohutu tarbimise piirmäär uuesti läbi vaadataks.
      TARBITUD LÜKOPEENIKOGUSTE HINDAMINE
      Eespool kirjeldatud kogutud ja esitatud teabe põhjal viib äriühing Vitatene läbi ajakohastatud hindamise lükopeeni tarbimise kohta.
      LÄBIVAATAMINE
      Komisjon konsulteerib EFSAga aastal 2013, et tootja esitatud teave läbi vaadata.